section_heading: Dizajn
paragraph_text: Hidroavion je nastao zamjenom kotača podvozja predviđenih za slijetanje na pistu s plovcima. Mali hidroavioni su svojim jednostavnim dizajnom nadvisili u popularnosti leteće brodove, posebno nakon što su zrakoplovne vlasti odobrile korištenje jednomotornih aviona u komercijalne svrhe. Na leteći brod motor je morao biti ugrađen visoko iznad trupa dok je na hidroavionu mogao ostati u nosu zrakoplova kao i na avionu s kotačima.